З  А П  И  С  Н  И  К

Од триесета редовна седница на Советот на општина Чешиново-Облешево, одржана на ден 07.12.2023 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Боби Ѓоргиев и Сане Стојанов 
Отсутни:  Анита Колева
Присутни и: Градоначалникот на општина Чешиново-Облешево г-н Далибор Ангелов, од одделението за финансии Ивана Минова Богданова, Ана Крстова и Сања Петрова.
Записникот го води Драгица Горгиевска – Раководител на одделение за нормативно - правни работи

	Се стави на разгледување Записникот од дваесет и деветата редовна седница.
Забелешки на Записникот од дваесет и деветата редовна седница:
-Сане Стојанов
Најверојатно поради Технички грешки при принтањето, страните во Записникот кој е во хартиена форма се измешани.
Кај 11 Точка кажав а тоа стои во Записникот дека ќе гласам Воздржано, а од друга стѕрана е ставено 11 гласа ЗА. Значи јас гласав Воздржано.
Кај Римско IV приходи и расходи 20.000.000,00 приходи и исто толку расходи мојата дискусија беше од каде е дојдено до толку приходи и расходи, по позиција не се прикажани вредностите од кои е дојдено до оваа бројка.
Записникот со измените од Сане Стојанов се стави на гласање.

	Од присутни 10 членови на Советот во просторијата за време на гласањето Едногласно се усвои Записникот со измените кажани од Сане Стојанов.
	
	За триесетата редовна седница Претседателот го предложи следниот:


Дневен ред,
1. Предлог - Одлука за утврдување на критериуми за распределба на средства од блок дотацијата за основно онразование за основните училишта во општина Чешиново-Облешево за 2024 година
2. Предлог – Програма за работа на Советот на општина Чешиново-Облешево за 2024 година
3. Предлог Одлука за отпис на обврски на конто 220000/198000
4. Нацрт - Буџет на општина Чешиново-Облешево за 2024 година
5. Нацрт - Одлука за извршување на Буџетот на општина Чешиново-Облешево за 2024
6. Нацрт - Одлука за утврдување на бодот за пресметување на плати на државните службеници во општина Чешиново-Облешево за 2024 година
7. Нацрт - Буџетски календар за 2024 година
8. Нацрт - Одлука за благајнички максимум за 2024 година	
9. Предлози, прашања и барања
                                                    
             Дополнување на Дневниот ред:

	Пред почетокот на седницата ми се дадени две дополнувања на Дневниот ред и тоа:
	Одлука за измена на  Одлуката за  давање согласност на Годишниот план за вработување за 2024 година.
	Одлука за исплата на средства од Тековни резерви на Техно Кул К-Клара 2023“ Дооел Теранци фирма која била ангажирана за интервенција со градежна машина за спречување на поплави на 16.06.2023 година.
	Се премина на усвојување на Дневниот ред.
Дневниот ред со дополнувањата се усвои со 10 гласа ЗА.

Одлука за измена на  Одлуката за  давање согласност на Годишниот план за вработување за 2024 година ќе се разгледа како Точка 4.
Одлука за исплата на средства од Тековни резерви ќе се разгледа како Точка 5.
Точките 4, 5, 6, 7 и 8 ќе се разгледат како Точка 6, 7, 8, 9 и 10.
Точка 8 преминува во Точка 11.
	
1 Точка (Предлог - Одлука за утврдување на критериуми за распределба на средства од блок дотацијата за основно онразование за основните училишта во општина Чешиново-Облешево за 2024 година)

-Драгица Горгиевска
Оваа Одлука ја донесувате секоја тековна година за наредната буџетска година. Формулата е одредена со Уредба на Влада, но истата треба да помине како Одлука на Совет.
-Слаџана Ангелова
Средствата што ќе останат непотрошени, дали се земаат?
-Драгица Горгиевска
Не, во првиот ребаланс во наредната буџетска година истите ќе бидат прикажани.

Се премина на гласање.
Со 10 гласа ЗА се донесе Одлуката за утврдување на критериуми за распределба на средства од блок дотацијата за основно онразование за основните училишта во општина Чешиново-Облешево за 2024 година.

2 Точка (Предлог – Програма за работа на Советот на општина Чешиново-Облешево за 2024 година)

-Драгица Горгиевска
Ова е еден план со кој месечно е предвидено што ќе се разгледува на седница на Совет. Како што и сами знаете не значи дека само овие Точки ќе се најдат на Дневен ред. Се зависи од што ќе има потреба да се разгледува и да биде ставено како Точка за разгледување.

Без дискусија се премина на гласање.
Со 10 гласа ЗА се донесе Програмата за работа на Советот на општина Чешиново-Облешево за 2024 година.

3 Точка (Предлог Одлука за отпис на обврски на конто 220000/198000)

Од одделението за финансии е доставен овој Предлог. Се работи за отпис на обврски на општината кон фирми кои веќе се избришани од Централниот регистар. Бидејки како што кажав фирмите не постојат предлог е обврските да бидат избришани.
-Сане Стојанов
Едно прашање. Како досега никој не виде дека се има обврски па сега е дадено да се донесе Одлуката?
-Драгица Горгиевска
Ова се фирми и со седиште во други општини. Ние добиваме информации само за угасени фирми во Нашата општина, а не сме биле утужени.
-Славе Донев
Општината е должна кон нив а не тие на Нас.
-Сане Стојанов
Во ред. Не сватив претходно за што конкретно се работи.

Се премина на гласање.
Со 10 гласа За се донесе Одлуката за отпис на обврски на конто 220000/198000.

4 Точка (Предлог- Одлука за измена на  Одлуката за  давање согласност на Годишниот план за вработување за 2024 година)
-Драгица Горгиевска
Согласно новиот Правилник за систематизација на работните места во општина Чешиново-Облешево, потребно е да се направи корекција и во Годишниот план за вработување за 2024 година. Се работи за планирани места што не значи дека истите ќе бидат реализирани во 2024 година. Согласно Одлуката клоја беше претходно донесена не беше планирано ниту едно место.
-Градоначалникот
Знаете дека последната година неколку од вработените дадоа отказ за вработување. Внатрешниот ревизор ни е на неплатено отсуство од 3 месеци, Одговорниот Сметководител на породилно боледување. Се соочуваме со недостаток на кадар. Согласно новите факултети по тие кредит трансфер системите дипломите им гласат многу поразлично од времето кога ние студиравме и се соочуваме со проблем кога треба некој да биде вработен или времено ангажиран во општината. претходната систематизација не ги содржеше овие елементи, а немаше простор за нејзина измена. Се соочивме со проблем за ангажирање на економист, бидејки одделението остана без ниту еден вработен. Стратегијата ми беше да се ангажира лице од општината, но кога побаравме такво лице не најдовме. Дури и во евидентираните невработени лица во АВРМ не можевме да најдеме дипломиран економист. Лица што работеле по приватните фирми не сакаат да работат во општината бидејки работата е различна.
За во урбанизам знаете каква е ситуацијата, не може да најдеме лице што ќе работи. Во приватните фирми добиваат големи плати и никој не сака да работи во општината. Пробавме и со меѓуопштинска соработка меѓутоа и таму не успеавме. Комисиите за урбанизам се плаќаат и таму многу пари ни одат. Марија зема добар надоместок, но мора да ангажираме лице за да не ни ги одземат ингеренциите во делот на урбанизам.
Последното нешто со чистење на депониите, ќе бидеме приморани да вработиме Комунален редар.
-Сане Стојанов
Како се решаваат постапките за легализација на дивите објекти?
-Градоначалникот
Никако. Еден период кога работеше Владимир се решија доста предмети. Сега работата стое.
-Драгица Горгиевска
Проблемот е тој што согласно Закон Претседател на Комисијата мора да е дипломиран градежен инжинер или архитект.

По дискусијата се премина на гласање.

Од присутни 10 членови на Советот во просторијата за време на гласањето со 9 гласа ЗА и 1 глас Воздржан се донесе Одлуката за измена на  Одлуката за  давање согласност на Годишниот план за вработување за 2024 година.

5  Точка (Одлука за исплата на средства од Тековни резерви)

Се работи за фирма која била ангажирана во месец јуни кога имаше поплави во Облешево. Бидејки работата била итна, а фирмата изберена на тендер за ангажирање на работа со градежна машина не можела да одговори на потребите морало итно да се интервенира.
По доставена ситуација/фактура да се донесе Одлука истиот да биде исплатен од конто тековни резерви. Се работи за фирмата „Техно Кул К-Клара 2023“ Дооел Теранци.

Со 10 гласа За се донесе Одлуката за  исплата на финансиски средства од Програма А0 , конто 413110.

6 Точка (Нацрт - Буџет на општина Чешиново-Облешево за 2024 година)
7 Точка (Нацрт - Одлука за извршување на Буџетот на општина Чешиново-Облешево за 2024)
8 Точка (Нацрт - Одлука за утврдување на бодот за пресметување на плати на државните службеници во општина Чешиново-Облешево за 2024 година)
	9 Точка (Нацрт - Буџетски календар за 2024 година)
10 Точка (Нацрт - Одлука за благајнички максимум за 2024 година )

-Сања Петрова
Буџетот е 33.657.556,00 денари. Средствата од ДДВ 15.790.904,00 денари, во текот на годината се очекува овие средства да се зголемат за отприлика 5-6 милиони денари. Приходите се планирани во 18 Програми. Се исплаќаат и 2 кредита едниот со рати во месец февруари и септемвтри а вториот кој ќе почне да се плаќа од 2024 година со рата од месец септември. Досега во грејс периодот е плаќана само каматата. Не може многу да се шири Буџетот бидејки рамката е дадена од Министерството за финансии.
-Ана крстова
Гледавме со планирањата, а имајки во предвид дека следната година е изборна година, да се имаат средства по сите конта до 5, 6 месец.
-Сане Стојанов
Се расправа за Буџет а повторно Комисијата за финансии не одржа седница. Тоа е моја забелешка. Имам некои нејаснио работи по некои ставки и подставки за кои имам прашано и на претходни седници, но отприлика знам и што ќе ми се одговори и повторно ништо нема да ми биде јасно. го разгледав темелно нацрто и кога ќе се гласа за Предлогот ќе бидам ЗА. Имам едно барање да ми се каже споредбено вкупниот буџет по години почнувајки од 2022 година како се движи. ако не може на оваа седница да го добиеме како информација на следната, писмено.
-Ивана Минова Богданова
Да се има во предвид дека рамката ни ја дава Министњерството за финансии. И да сакаме не може да излеземе од таа рамка.
-Градоначалникот
И мене не ми беа јасни некои работи иако и јас бев член на Совет. Не знаеме по која формула Министерството ја одредува рамката. Има доста кратења едни се како резултат на намалување на бројот на жители во општината и средствата од перформансите не ни се пуштија.
-Ивана Минова Богданова
Има информации дека ќе ги пуштат по Завршните сметки.
-Сане Стојанов
Сакам чисто споредбено да ги видам сумите. Вкупниот Буџет.
-Градоначалникот
Јас Ве сватив дека сакате по ставки и подставки. Во ред е за вкупниот.

11 Точка (Предлози, прашања и барања)

Се прочита Барањето за финансиска помош од Станче Трајчев од с.Соколарци кој бара средства за лекување на неговиот син кој боледува од болест на коските.

-Градоначалникот
До крајот на годината од ова конто има 17.000,00 денари но имајте во предвиде дека во овој дел е и персоналниот данок на сумата која ќе ја одредите. И Одлуката за Леон Трајанов не е исплатена.
-Орце Митров
Леон може и да почека. Нека му се пуштат во 2024 година
-Сане Стојанов
За Леон може и покасно. Јас за ова дете ќе дадам 5.000,00 денари во плик Филип да им ги однесе ќе напишам од Совет на општина Чешиново-Облешево
-Иван Андонов
За барања како што е Леон, нели може да има некој фонд и од тој фонд да им ги исплаќаме.
-Сане Стојанов
Ако можеше за Академијата толку пари, може и за Леон.
-Градоначалникот
Не знам за каков Фонд зборувате, сега дискутиравме за нацрт буџетот гледате колку средства би имале на располагање.
-Драгица Горгиевска
Кога донесуватре вакви Одлуки имајте во предвид дека Ние треба да добиеме и Извештај за наменски потрошени средства. Одлуката за Леон е за припреми, на кој начин ќе се прикаже дека средствата се наменски потрошени.
-Сане Стојанов
Леон има освоено награда.
-Драгица Горгиевска
Одлуката е веќе донесена, да се има во предвид во иднина за вакви Одлуки.
-Градоначалникот
Проблемот е јас како да ги исплатам.

Се премина на гласање по Барањето.
Со 10 гласа ЗА се донесе Одлука за финансиска помош од 12.000,00 денари.

Се прочита Барањето од директорот на ООУ „Страшо Пинџур“ Облешево кој бара Советот да даде согласност секој прв ден во неделата во училиштето да се интонира химната на Македонија.

-Сане Стојанов
За ова Барање требало да има Точка на Дневен ред и директорот да биде присутен на седнуицата.
Вака останува нејасно, каде ќе бидат децата при интонирање на химната, дали во училишпниот двор? И без Советот да донесе Одлука која сега се бара од нас, директорот веќе го спроведува тоа. Повторно како овет сме прерипани. Донесовме Одлука за паралелки, тој ја измени. Да не се сватиме погрешно, јас сум родољуб и си ги почитувам државните симболи. Но дали се створени услови за тоа. Сега сме период на ладно време – зима. али преку разглас ќе се пушта химната. Летно време може во двор, но сега сметам дека не е препорачливо.
-Иван Андонов
Порталите многу одамна објавија дека тој веќе ја спроведува оваа работа.
-Сане Стојанов
Тој бара еднаш во неделата да се интонира, можеби јас сакам 5 пати. Секој си ја сака државата. Но да видеме како да го спроведеме ова. Не сакам да кажат дека сум против оваа работа, ќе гласам ЗА но мислам дека некои работи треба да се издефинираат претходно.
-Стојан Ангелов
Работата е што повторно Советот е прерпан како што кажа.
-Славе Донев
Нека се одложи за нареден Совет да дојде.
-Орце Митров
И јас ќе кажам збор-два. Колу Советот е надлежен за оваа работа. Си има инспекторат за образование, тие нека се изјаснат. Од друга страна ова веќе се спроведува. Децата кај нас патуваат од повеќе села, некои стигнуваат порано во училиште, сега е зимски период.

Барањето се одложи да се разгледува на нареден Совет.

-Сане Стојанов
во врска со мостот во Кучичино, додека работата не стане посериозна мора да се интервенира.
-Градоначалникот 
Пуштивме допис до Министерството. Нема никаков одговор. Ние немаме надлежност. Разговарав со Кристијан чисто информативно. Таму ќе треба прво чистење на теренот за да се пристапи до стопите.
-Сане Стојанов
Дали се планираат социјални пактети за ранливите групи на граѓани.
-Градоначалникот
За жал не, немаме средства.

	Со исцрпување на Дневниот ред заврши триесетата редовна седница.
	Седницата заврши во 10.35 часот.

